'Seksrabbi' in hof | Maroela Media
Berland het by monde van sy regsverteenwoordiger aan die hof gesê hy is nie "aanspreeklik" om na sy tuisland terug te keer en op die aanklagte teen hom tereg te staan nie. Themba Langa het aan die hof gesê Berland moet nie uitgelewer word nie omdat daar geen uitleweringsooreenkoms tussen Suid-Afrika en Israel is nie.
Berland, wat die leier van die Shuvu Bonim Hassidic-sekte in Jerusalem is, het glo in 2012 uit Israel gevlug nadat vroue in sy bediening beweer het dat hy hulle seksueel misbruik het. Hy is twee weke gelede in Suid-Afrika vasgetrek.
Deon Barnard, die staatsaanklaer, het gedeeltes uit die Wet op Uitlewering aan die hof oorhandig. Barnard het ook verwys na 'n artikel waarin daar berig word dat Interpol 'n uitleweringsversoek vir Berland op 4 Februarie ontvang het, asook 'n lasbrief vir sy inhegtenisneming wat op 7 April gekanselleer is.
Die staatsaanklaer het ook 'n kopie van 'n uitleweringsversoek, wat deur die ministerie van justisie in Israel aan die departement van justisie in Suid-Afrika gestuur is, aan die hof oorhandig.
Volgens Barnard moes die hof besluit of Berland aanspreeklik is om aan Israel uitgelewer te word en of daar genoeg bewyse vir vervolging in Israel is. Langa het egter volgehou Berland is nié aanspreeklik om terug te keer na Israel nie aangesien Israel en Suid-Afrika nie 'n uitleweringsooreenkoms het nie.
Berland se voormalige regsverteenwoordigers het die hof vroeër ingelig dat hulle hom nie meer sal verteenwoordig nie. Sy vrou was ook Woensdag in die hof vergesel van nog 'n vrou. Hulle het in die hof gesit en uit gebedsboeke gelees.
In die galery was drie mans wat glo deel van Berland se bediening is.
Asb stuur die rabbi terug na Israel!!!!!!!
Dat sulke mense hulself nog so onskuldig kan hou….Hoe kan hul enigsins dink dit wat hul doen is reg.Moordenaars, verkragter en pedofiele behoort op brandstapels geplaas te word en aan brand gesteek te word. Of kap hul hand eaf. n Voorbeeld van hulle moet gestel word sodat publiek kan sien wat gaan gebeur as jy sulke goed doen. Sorry mense ek weet baie gaan nou weer hier iets te se he. Maar iewers moet dit stop. Hul het nie die reg om te doen wat hul doen nie. Ja net so gaan baie se dit le nie in ons hande… Lees meer »
check jy nie dat jy net so barbaars teen diegene wat jy barbaars vind sal optree nie??? geen wonder die bybel sê dat wraak alleen God toekom nie…